b"\n_START_ARTICLE_\nAndreu Valor\n_START_SECTION_\nBiografia\n_START_PARAGRAPH_\nLa seua vinculaci\xc3\xb3 a la m\xc3\xbasica ha sigut constant. Sempre recorda part de la seua infantesa amb un instrument. L'any 2000 crea junt a altres companys el seu primer grup de m\xc3\xbasica i amb el que dur\xc3\xa0 a terme la seua iniciaci\xc3\xb3 al llarg de vuit anys._NEWLINE_\xc3\x89s en el 2008 quan decideix caminar en solitari despr\xc3\xa9s de la dissoluci\xc3\xb3 del grup i on comen\xc3\xa7a a exposar els seus temes propis compostos ja amb una tem\xc3\xa0tica social important i com encara perdura, amb la intenci\xc3\xb3 de canviar el seu xicotet m\xc3\xb3n al que \xc3\xa9s capa\xc3\xa7 d'arribar._NEWLINE_En 2010 i de les mans de la discogr\xc3\xa0fica\xc2\xa0M\xc3\xa9sdemil edita el seu primer treball discogr\xc3\xa0fic\xc2\xa0En les nostres mans, un treball que l'ajuda a visitar gran part del territori de parla catalana per presentar-lo i on va forjant-se com a m\xc3\xbasic i com a persona._NEWLINE_Despr\xc3\xa9s del bon resultat del primer treball discogr\xc3\xa0fic, l'autor enfront\xc3\xa0 amb for\xc3\xa7a i il\xc2\xb7lusi\xc3\xb3 el seu segon treball discogr\xc3\xa0fic en solitari\xc2\xa0A l'ombra de l'obscuritat. Foren m\xc3\xa9s de dos-cents concerts en tres anys recorrent escenaris i aquesta intensitat provoc\xc3\xa0 una maduraci\xc3\xb3 d'interpretaci\xc3\xb3 i composici\xc3\xb3 que l'han ajudat a seguir._NEWLINE_En 2013, un any despr\xc3\xa9s de presentar el segon treball discogr\xc3\xa0fic ens sorpr\xc3\xa8n amb un tercer disc\xc2\xa0Malgrat la pluja\xc2\xa0un disc de comiat, dedicat i realitzat junt al guitarrista\xc2\xa0Eduardo \xc2\xabTata\xc2\xbb Bates\xc2\xa0que fusionant els diversos estils, propis de cada un d'ells, aporten una nova sonoritat als seus treballs.\xc2\xa0_NEWLINE_\xc2\xa0"